b'\n_START_ARTICLE_\nLuurelaev\n_START_SECTION_\nTegevus\n_START_PARAGRAPH_\nLuurelaevadega p\xc3\xbc\xc3\xbctakse ja kuulatakse pealt teiste riikide raadiosidet, tsiviilsidet; registreeritakse lennuvahendite ja ujuvvahendite elektroonilisi signatuure ning j\xc3\xa4lgitakse nende liikumist. J\xc3\xa4lgitakse ka ballistiliste rakettide starte ja muud sellist. Selleks on luurelaevadel v\xc3\xb5imsad radarid, teleskoobid ja tundlikud raadiovastuv\xc3\xb5tjad. Enamus aparatuurist on salastatud. Sageli on luurelaevadel ka enesekaitserelvastus._NEWLINE_Luurelaevad v\xc3\xb5ivad olla "maskeeritud" kalap\xc3\xbc\xc3\xbcgilaevadeks v\xc3\xb5i h\xc3\xbcdrograafialaevadeks. See v\xc3\xb5imaldab viibida p\xc3\xb5hjendatult samal merealal pikemat aega. Reaalselt nad tegelevadki merel vastava tegevusega, kuid t\xc3\xa4idavad lisaks luurefunktsiooni.   _NEWLINE_Luurelaevu nimetatakse ka side- v\xc3\xb5i abilaevadeks. _NEWLINE_Praktiliselt on t\xc3\xa4nap\xc3\xa4eval k\xc3\xb5ik luurelaevad ja nende liikumine enamasti siiski teada ja j\xc3\xa4lgitav.'